**Kúpna zmluva č. 7/2014**

**GST Service s. r. o., v konkurze**

sídlo : Záhradnícka 51, 821 08 Bratislava

IČO : 46 657 533

IČ DPH : SK 2023504637

bankové spojenie: Prima banka Slovensko, a.s.

 č. ú: 3761718002/5600

 IBAN: SK59 5600 0000 0037 6171 8002

správca konkurznej podstaty: Mgr. Ján Kováčik, S 1557, Odborárske nám. 3, 811 07 Bratislava

spoločnosť zapísaná v obchodnom registri Okresného súdu Bratislava I, oddiel : Sro, vl.č. 81073/B

 (ďalej len „Predávajúci“)

a

**KSP, s.r.o.**

sídlo : Vajnorská č. 135, 831 04 Bratislava

IČO : 35 847 689

IČ DPH : SK 2021700637

Bankové spojenie: Prima banka Slovensko, a.s.

 č. ú. : 4853725001/5600

 IBAN : SK53 5600 0000 0048 5372 5001

v zastúpení: Róbert Müller – konateľ

 Branislav Šitina – konateľ

 Ing. Pavol Špaček – konateľ

spoločnosť zapísaná v obchodnom registri Okresného súdu Bratislava I, oddiel : Sro, vl.č. 27764/B

(ďalej len „Kupujúci“)

uzatvárajú v zmysle príslušných ustanovení Obchodného zákonníka a podmienok záväzného pokynu veriteľského výboru predávajúceho pre verejné ponukové konanie, túto zmluvu:

**I.**

**Predmet zmluvy**

1. Predmetom tejto zmluvy je vzájomná úprava práv a povinností predávajúceho a kupujúceho pri kúpe majetku – kategórie „ Nábytok a ostatné zariadenie kancelárie“, tak ako bol zverejnený v OV č. 186/2014 zo dňa 30.09.2014 (ďalej aj „predmet kúpy“). Zoznam vecí tvorí neoddeliteľnú prílohu tejto zmluvy.
2. Kúpna zmluva sa uzatvára na základe výsledku prvého kola verejného ponukového konania, v ktorom bol kupujúci vyhodnotený ako úspešný záujemca. Schválenie predaja predmetu kúpy je dané uznesením veriteľského výboru zo dňa 27.10.2014, zverejneným v Obchodnom vestníku č. 208 zo dňa 30.10.2014.
3. Touto zmluvou sa predávajúci zaväzuje predať a kupujúci kúpiť predmet kúpy. Predávajúci prevádza na kupujúceho vlastnícke právo k predmetu kúpy bez akýchkoľvek obmedzení a tiarch. Predmet kúpy má povahu použitého tovaru a je v stave primeranom obvyklému opotrebeniu. Kupujúci ho bez výhrad preberá v stave, ktorý mu je známy z fyzickej obhliadky. Predávajúci v súlade s podmienkami verejného ponukového konania za kvalitu predávaných vecí nezodpovedá. Kupujúci svojim podpisom na zmluve potvrdzuje, že bol zo strany správcu na tieto skutočnosti upozornený a výslovne sa vzdáva akýchkoľvek nárokov z prípadných právnych a faktických vád hnuteľných vecí. Kupujúci nie je z tohto dôvodu oprávnený od zmluvy odstúpiť ani požadovať náhradu akejkoľvek škody.
4. Kupujúci nadobúda vlastnícke právo k predmetu kúpy až zaplatením celej ceny za predmet kúpy (výhrada vlastníctva). Záväzok kupujúceho zaplatiť kúpnu cenu prostredníctvom bezhotovostného platobného styku je splnený okamihom pripísania celej sumy na účet Predávajúceho uvedený v Zmluve.
5. Nebezpečenstvo vzniku škody na predmete kúpy prechádza na kupujúceho dňom jeho prevzatia, bez ohľadu na vznik vlastníckeho práva. Pri prevzatí vecí podpíšu obe zmluvné strany Preberací protokol.

**II.**

**Cena a platobné podmienky**

1. Zmluvné strany sa dohodli na cene za predmet kúpy vo výške 1.885,00 EUR bez DPH, slovom : jedentisícosemstoosemdesiatpäť EUR. Ku kúpnej cene bude pripočítaná daň z pridanej hodnoty vo výške podľa platných právnych predpisov.
2. Kupujúci sa zaväzuje zaplatiť kúpnu cenu v celosti pri podpise kúpnej zmluvy na účet predávajúceho, najneskôr do troch dní po jej podpise na základe vystavenej faktúry.
3. V prípade riadneho a včasného neuhradenia dlžnej čiastky je predávajúci oprávnený účtovať kupujúcemu úrok z omeškania vo výške určenej Obchodným zákonníkom z dlžnej čiastky za každý začatý deň omeškania. Omeškaním kupujúceho vzniká predávajúcemu okrem nároku na úroky z omeškania v súlade s §369c Obchodného zákonníka aj právo na paušálnu náhradu nákladov spojených s uplatnením pohľadávky, a to aj bez potreby osobitného upozornenia.

**III.**

**Záverečné ustanovenia**

1. Platnosť a účinnosť Zmluvy nastáva dňom jej podpísania oboma zmluvnými stranami.
2. Táto zmluva je vyhotovená v 4 vyhotoveniach, dve pre predávajúceho, dve pre kupujúceho.
3. Vzťahy medzi zmluvnými stranami vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov.

V Bratislave, dňa 06.11.2014 V Bratislave, dňa 04.11.2014

**Predávajúci:** Mgr. Ján Kováčik, S 1557 **Kupujúci:** KSP s.r.o.

 .................................................. ..................................................

 Mgr. Ján Kováčik, S 1557 Róbert Müller

 konateľ

 .............................................

 Branislav Šitina

 konateľ

 ...................................................

 Ing. Pavol Špaček

 konateľ